মাধবপুর প্রতিনিধি \ মাধবপুর উপজেলার আদাঐরের কাছে সাংবাদিক ও পুলিশের গাড়ীতে ডাকাতির সঙ্গে জড়িত থাকার অভিযোগে কুখ্যাত ৩ ডাকাতকে গ্রেফতার করেছে পুলিশ। বুধবার ভোর রাতে থানার উপ-পরিদর্শক(এসআই) মমিনুল ইসলাম ব্রাহ্মণবাড়িয়া জেলার নাসিরনগর উপজেলার হরিপুর গ্রামে অভিযান চালিয়ে তাদের গ্রেফতার করেন। গ্রেফতারকৃতরা হল-ব্রাহ্মনবাড়ীয়া জেলার নাসিরনগর উপজেলার হরিপুর গ্রামের জালু মিয়ার ছেলে আবুল কাশেম (৩০) একই গ্রামের আব্দুল কাইয়ুমের ছেলে জাকির হোসেন (২৪) ও হিরা মিয়ার ছেলে মনির মিয়া (২৫)। গ্রেফতারকৃতদের বুধবার সকালে হবিগঞ্জ সিনিয়র জুডিসিয়াল ম্যাজিষ্ট্রেট আদালতে হাজির করলে তারা স্বীকারোক্তি মূলক জবানবন্দি দেন। ০৬ নভেম্বর ২০১৫ সালের ৬ নভেম্বর রাতে ব্রাহ্মণবাড়িয়া জেলা ট্রাফিক পুলিশের ইন্সপেক্টর মোঃ বায়েজিদ, এটিএন বাংলার ব্রাহ্মণবাড়িয়া জেলার ব্যুারো চিফ পিযুষ কান্তি আচায্য সহ ৪ জন একটি ...